Document ID: 31995R2934

KOMMISSIONENS FORORDNING (EF) Nr. 2934/95 af 19. december 1995 om undtagelse fra forordning (EF) nr. 1371/95 og (EF) nr. 1372/95, for så vidt angår datoen for udstedelse af eksportlicenser for æg og fjerkrækød i ugen fra den 25. til den 31. december 1995
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2771/75 af 29. oktober 1975 om den fælles markedsordning for æg (1), senest ændret ved Kommissionens forordning (EF) nr. 2916/95 (2), særlig artikel 3, stk. 2, og artikel 8, stk. 13,
under henvisning til Rådets forordning (EØF) nr. 2777/75 af 29. oktober 1975 om den fælles markedsordning for fjerkrækød (3), senest ændret ved forordning (EF) nr. 2916/95, særlig artikel 3, stk. 2, og artikel 8, stk. 12, og
ud fra følgende betragtninger:
Ved Kommissionens forordning (EF) nr. 1371/95 (4), senest ændret ved forordning (EF) nr. 2840/95 (5) og Kommissionens forordning (EF) nr. 1372/95 (6), senest ved forordning (EF) nr. 2841/95 (7), er der fastsat gennemførelsesbestemmelser for ordningen med eksportlicenser for henholdsvis æg og fjerkrækød;
i forordningerne er det fastsat, at eksportlicenserne for æg og for kyllinger udstedes hver onsdag, medmindre Kommissionen har truffet særforanstaltninger i mellemtiden; der vil gøre sig administrative problemer gældende i ugen fra den 25. til den 31. december 1995, og det er derfor nødvendigt, at fristen udsættes til torsdagen i den pågældende uge;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fjerkrækød og Æg -
UDSTEDT FØLGENDE FORORDNING:
Artikel 1
Som undtagelse fra artikel 3, stk. 3, og artikel 9, stk. 4, i forordning (EF) nr. 1371/95 og artikel 9, stk. 4, i forordning (EF) nr. 1372/95 udstedes de i de pågældende bestemmelser nævnte licenser i ugen fra den 25. til den 31. december 1995 torsdag den 28. december 1995, medmindre Kommissionen i mellemtiden har truffet særforanstaltninger efter artikel 3, stk. 4, i nævnte forordninger.
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 19. december 1995.

Labels: 3
17
6